नई दिल्ली । अग्रणी डाईवर्सिफाईड टेक्नाॅलोजी कंपनी, पैनासोनिक ने अपने फलैगशिप एआई पाॅवर्ड स्मार्टफोन, इलुगा एक्स1 एवं एक्स1 प्रो पेश किए। परफाॅर्मेंस एवं अनुभव में श्रेष्ठ, इस फलैगशिप श्रृंखला में 6.18’’ एफएचडी + नाॅन डिस्प्ले और 2.5 डी कर्व्ड स्लीक डिजाईन के साथ स्टेनलैस स्टील बाॅडी है। इस स्मार्टफोन में अत्याधुनिक टेक्नाॅलोजी, एआई सेंस: इन्फ्रारेड सेंसर का उपयोग करती है। इलुगा एक्स1 एवं एक्स1 प्रो में एआई पाॅवर्ड, 16 मेगापिक्सल फ्रंट एवं 16 मेगापिक्सल + 5 मेगापिक्सल ड्युअल रियर कैमरा है, जो सीन रिकग्निशन टेक्नाॅलोजी के साथ आता है एवं फेस ब्यूटी मोड, बोके इफेक्ट, लाईव फोटो, बैक लाईट इफेक्ट, टाईम लाप्स, प्रोफेश्सनल मोड एवं ग्रुप सेल्फी मोड जैसे विविध मोड प्रदान करता है। इलुगा एक्स1 प्रो में वायरलेस चार्जिंग टेक्नाॅलोजी है, जिसके द्वारा ग्राहक अपना पैनासोनिक स्मार्टफोन कभी भी और कहीं भी चार्ज कर सकते हैं। इस प्रकार उनकी लाईफ भी वायरलेस हो जाएगी।